لطفا Internet Explorer فایدالانین
یازار: بالاجا خوخان
آنا خوخان ایتیر!
بوگون من له آنا خوخان گئتمیشیک بازارچادان گؤی آلاق. بازارچا دا اوزون شولوق بیر یئردیر. بیز گئدنده هامی بیزدن قاباق اوردا اولار. قونشو خانیملار، آتا خوخانینی یولداشلاری، تویوق-خوروز ساتان عمی جان، مئیوه ساتان عمی جان، شیرنی ساتان عمی جان، باشماق ساتان عمی جان. بیرده بازارچانین لاپ شولوق یئرینده دوران گؤی ساتان عمی جان. گؤی ساتان عمی جان بیر عالمه گؤیون ایچینده دورار. هامی خانیملار دا اوشاقلاری نین اللریندن یاپیشیب دؤره سینده دورارلار.ائله گؤزل اولار!
بو گون ده گؤیلرین یانیندا دورموشدوق من گؤی ساتان عمی نین گؤیلرینه ایجازه سیز ال دَین اوشاقلارا چیغیریردیم کی ال وورمایین! آنام دا هئی الیمی چکیب دئیردی سنین ایشین اولماسین!
بیر آز واخت ائله بوجور کئچدی بیردن گؤردوم خوخان آنا داها منیم الیمی چکیب «سنین ایشین اولماسین» دئمیر. بیرده دالیما باخاندا گؤردوم آنا خوخان یانیمدا دئییل هئچ! ائله اوندا بیلدیم ایتیب آنام!
اوول آغلاماغیم گلدی سونرا گؤردم اوشاقلار یئنه گؤیلره ال وورورلار. آنا خوخاندا کی یانیمدا دئییلدی بیر دفعه اوجادان چیغیردیم: سیـــــــــــــــــــزه دئــــــــــدیم گؤیلره دَیمه یــــــــــــــــــــین!
بیردن آنا خوخان سسیمی ائشیدیب گؤیلرین ایچیندن باشینی قووزاییب منه باخدی!
دئمه بس آنام ایتمه میشدی!
ائندیر(دانلود)رسام:کؤنول رنجبر ، مسعود سبزی
سلام اوشاقلار! من بالاجا بیر خوخانام. چوخ بالاجا، اؤزوده گؤزل خوخان!
fra_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab